text: Onsdagens overblik: Sådan bliver dagen
  20 februar 2019 kl. 06.31
  
  
  I formiddag er der en høring på Christiansborg om ekspropriation og erstatning. Det sker i forlængelse af debatten om den omstridte vejsag i Vejen. Landmand Martin Lund Madsen, der kæmper for at undgå ekspropriation af sin jord, er med til høringen. 
  Kreditbanken i Aabenraa fremlægger sit årsregnskab for 2018.
  På Fanø har en borgergruppe indkaldt til borgermøde i aften i Nordby om den manglende taxa-dækning på øen.
  Tinglev får en ny akutbil, og der kommer en ambulancestation i Kruså-Padborgområdet. Holsted får ambulancedækning døgnet rundt,  og der bliver stationeret en akutbil i Agerbæk. Ølgod skal dækkes med en ambulance året rundt, og der kommer en akutbil i sommerferieperioden i Nørre Nebel.  Det er resultatet af en ny aftale om ambulancedriften i Region Syddanmark, som alle 41 medlemmer af regionsrådet står bag.
  Trafikken er ikke ramt af større forhindringer onsdag morgen. 
  Du kan altid tjekke biltrafikken på trafikinfo.dk, busruter på Sydtrafik og Midttrafik og tog hos DSB og Arriva.
  Først på dagen lidt sol og tørt, men det bliver mere skyet og omkring middag regn vestfra. Temperaturer mellem 5 og 8 grader og let til frisk vind fra vest og sydvest. I nat skyet med udbredt regn, men efterhånden mest tørt. Temp. mellem 4 og 7 graders varme, og let til frisk vind fra sydvest og vest.
  
  Tak, fordi du læste med
  
  Med venlig hilsen
  
  Ernst Møller
  